
     ZALAMEGGYES KÖZSÉG ÖNKORMÁNYZATA

8348 Zalameggyes Ady Endre u. 16.

Tel:06/87 459-270 

MEGHÍVÓ

Zalameggyes Község Önkormányzat Polgármestere meghívja a 2014. február 20. napon (csütörtökön) 11.00 órakor megtartandó nyílt képviselő-testületi ülésre. 

Helye: Polgármesteri Hivatal Zalameggyes, Ady Endre u. 16.

Napirend: 

1./ A 2014. évi költségvetés tárgyalása

 Előadó: Szanyi Mária Judit polgármester

2./ Egyéb

Tisztelt Képviselő-testületi tag!

Az ülésre tisztelettel meghívom, a napirend fontossága miatt megjelenésére feltétlen számítok.

Zalameggyes, 2014.02.05.













Tisztelettel:










Szanyi Mária Judit

            Polgármester

 J e g y z ő k ö n y v:

Készült: Zalameggyes Község Önkormányzat Képviselő-testületének 2014. február 20. napon a Polgármesteri Hivatalban megtartott nyílt üléséről.

Jelen vannak: 

Szanyi Mária Judit polgármester




Edmüller Róbert alpolgármester

Görög Imréné képviselő




Pallér Edina jegyző
Martonné Vigmond Márta pénzügyi előadó



Tóth Alexandra Márta jkv-vezető 

A lakosság köréből nem jelent meg senki.
A polgármester köszöntötte a megjelenteket, megállapította, hogy a képviselő-testület határozatképes.

Az ülést megnyitotta, majd ismertette a napirendet.

Napirend:

1./ A 2014. évi költségvetés tárgyalása


Előterjesztő: 
Szanyi Mária Judit polgármester

2./ Egyéb

A képviselő-testület a napirendet határozathozatal nélkül elfogadta.

1./ Napirend: A 2014. évi költségvetés tárgyalása


Előterjesztő: 
Szanyi Mária Judit polgármester

Szanyi Mária Judit polgármester: Mindenki megkapta az írásos anyagot. A tavalyi év alapján terveztük meg a 2014. évi költségvetésünket. Javaslom, menjünk végig a táblázatokon. Felújításon van egy nagyobb összeg, épület felújításra szeretnénk fordítani. Mivel nem kell finanszírozni se iskolát, se óvodát, se hivatalt, így marad pénzünk, meg az idei évben a normatívák is magasabb összegben jöttek ki.
/Előterjesztés ismertetése./
Szanyi Mária Judit polgármester: Ilyen évünk már nagyon régen nem volt, hogy ilyen tartalékkal van tervezve a költségvetés. Amennyiben nincs kérdés, hozzászólás, kérem, alkossuk meg rendeletünket.

Zalameggyes Község Önkormányzatának Képviselő-testülete egyhangúlag, 3 igen szavazattal a következő rendeletet alkotja:

1/2014. (III.7.) önkormányzati rendelet:

Zalameggyes Község Önkormányzatának Képviselő-testülete megalkotja 1/2014. (III.7.) önkormányzati rendeletét Zalameggyes Község Önkormányzatának 2014. évi költségvetésről.

/Az előterjesztés és a rendelet a jegyzőkönyv mellékletét képezi./

2./ Napirend: Egyéb

· Tájékoztatás a Gógánfai Tündérkert Óvoda és a Gógánfai Óvodafenntartó Társulás 2014. évi költségvetésének elfogadásáról

Szanyi Mária Judit polgármester: Tájékoztatom a testületet, hogy a Gógánfai Tündérkert Óvoda 2014. évi költségvetését a társulás tanácsa elfogadta, a tavalyi félévtől már a társulási tanács az illetékes ebben, és nem a testületek tárgyalják egyenként az óvoda dolgait. Az óvoda költségvetését is lefedezi az állami normatíva, így az önkormányzatoknak hozzátenni nem kell. A főösszeget 43.469 eFt-ban fogadta el a társulási tanács.

A Gógánfai Óvodafenntartó Társulásnak is van külön költségvetése, amelyet szintén elfogadott a társulás, ebben bent van az óvoda költségvetése, ezen felül csak a külön bankszámla fenntartási költsége van még bent.

Zalameggyes Község Önkormányzatának Képviselő-testülete a Gógánfai Tündérkert Óvoda és a Gógánfai Óvodafenntartó Társulás 2014. évi költségvetésének elfogadásáról szóló tájékoztatást határozathozatal nélkül elfogadta.

· A Gógánfai Közös Önkormányzati Hivatal 2013. évi költségvetésének módosítása

Pallér Edina jegyző: Elkészült a Gógánfai Közös Önkormányzati Hivatal 2013. évi költségvetésének módosítása. A dologi kiadásoknál több soron a legutóbbi módosításhoz képest meghaladtuk a tervezettet, a jelen módosításban a teljesítéshez igazítottuk az egyes tételek előirányzatait. A személyi juttatásoknál áttettük a bérekből a jutalmat egy külön sorra, ami 2014. januárban lett kifizetve 2013. évre vonatkozóan. Maga a főösszeg 301 eFt-al emelkedett, mivel a bérkompenzáció tételt a járulékával együtt 1.026 eFt-tal emeljük most, az önkormányzati hozzájárulást csökkentettük 725 eFt-tal és a kettő különbözetével emelkedik a főösszeg. 

/Az előterjesztés ismertetése./

Szanyi Mária Judit polgármester: Javaslom, hozzuk meg határozatunkat.
Zalameggyes Község Önkormányzatának Képviselő-testülete egyhangúlag, 3 igen szavazattal a következő határozatot hozta:

3/2014. (II.20.) számú önkormányzati határozat:

Zalameggyes Község Önkormányzatának Képviselő-testülete a Gógánfai Közös Önkormányzati Hivatal 2013. évi költségvetésének módosítását a mellékelt előterjesztés szerint elfogadja.
Felelős: Pallér Edina jegyző

/Az előterjesztés a jegyzőkönyv mellékletét képezi./

· Az iskola és óvoda finanszírozásának 2012. évi elszámolása

Pallér Edina jegyző: A Sümegi Kistérségi Többcélú Társulástól 2012. évre vonatkozóan kaptak plusz támogatást az önkormányzatok az iskola és az óvoda tekintetében, illetve egyenlőre csak Gógánfa, valamint 2013. szeptemberében a Magyar Államkincstár végzett ellenőrzést szintén a 2012. évet illetően, szintén az iskola és az óvoda tekintetében, melynek eredményeképpen további plusz állami normatívát kapnak a fenntartó önkormányzatok. Az Államkincstártól 1.613 eFt-ot, a Kistérségi Társulástól 943 eFt-ot és ezt osztottuk fel a 2012. évi iskolai és óvodai gyermek létszámok alapján a települések között. Az elszámolást ismertetném a települések vonatkozásában.

/Az előterjesztés ismertetése./

Szanyi Mária Judit polgármester: Köszönjük szépen. Javaslom, hozzuk meg határozatunkat.
Zalameggyes Község Önkormányzatának Képviselő-testülete egyhangúlag, 3 igen szavazattal a következő határozatot hozta:

4/2014. (II.20.) számú önkormányzati határozat:
Zalameggyes Község Önkormányzatának Képviselő-testülete testülete úgy határozott, hogy az iskola és az óvoda finanszírozásának 2012. évi elszámolását a mellékelt előterjesztés szerint elfogadja.

/Az előterjesztés a jegyzőkönyv mellékletét képezi./
· A Gógánfai Közös Önkormányzati Hivatal Szervezeti és Működési Szabályzatának elfogadása

Pallér Edina jegyző: A Hivatal Szervezeti és Működési Szabályzatát terjesztem elő elfogadásra a testületnek.

/Előterjesztés ismertetése./
Szanyi Mária Judit polgármester: Javaslom, hozzuk meg határozatunkat.
Zalameggyes Község Önkormányzatának Képviselő-testülete egyhangúlag, 3 igen szavazattal a következő határozatot hozta:




5/2014. (II.20.) számú önkormányzati határozat:

Zalameggyes Község Önkormányzatának Képviselő-testülete a Gógánfai Közös Önkormányzati Hivatal Szervezeti és Működési Szabályzatát a mellékelt előterjesztés szerint elfogadja.
/Az előterjesztés a jegyzőkönyv mellékletét képezi./

· Vagyonnyilatkozat-tételi kötelezettség teljesítéséről tájékoztatás
Pallér Edina jegyző: Bizottságot nem lehet létrehozni a 100 fő alatti lélekszámú településeken, ahol két fő képviselő van, akik közül az egyik alpolgármester. Az összességében három fős testületből az Ügyrendi Bizottság tagja nem lehet polgármester, és alpolgármester. Ilyen esetekben a bizottsági feladatokat a képviselő-testület látja el, tehát a képviselők vagyonnyilatkozat-tételi eljárásával kapcsolatban is a testület jár el. A vagyonnyilatkozat-tételt mindenki határidőre teljesítette, szabálytalanság nem merült fel, eljárást senki nem kezdeményezett.

Zalameggyes Község Önkormányzatának Képviselő-testülete egyhangúlag, 3 igen szavazattal a következő határozatot hozta:




6/2014. (II.20.) számú önkormányzati határozat:

Zalameggyes Község Önkormányzatának Képviselő-testülete nyilatkozza, hogy a jogszabályi előírásoknak megfelelően az önkormányzat képviselői benyújtották vagyonnyilatkozatukat és hozzátartozóik vagyonnyilatkozatait.

A vagyonnyilatkozatokkal kapcsolatos eljárás során szabálytalanságot nem észleltek, így külön intézkedés megtétele nem indokolt.

Felelős: Szanyi Mária Judit polgármester
· Közbeszerzés tervezése

Pallér Edina jegyző: A közbeszerzésekről szóló 2011. évi CVIII. törvény 33.§ (1) bekezdése szerint az ajánlatkérők a költségvetési év elején, legkésőbb március 31. napjáig éves összesített közbeszerzési tervet kötelesek készíteni az adott évre tervezett közbeszerzéseikről. A közbeszerzési terv nyilvános. A közbeszerzési terv elkészítése előtt az ajánlatkérő indíthat közbeszerzési eljárást, amelyet a tervben szerepeltetni kell. A (3) bekezdés kimondja: „A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő továbbá a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathatja, ha az általa előre nem látható okból előállt közbeszerzési igény vagy egyéb változás merült fel. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.” Továbbá szabály az is, hogy az ajánlatkérő köteles a Közbeszerzési Hatóság vagy a jogszabályban az ajánlatkérő ellenőrzésére feljogosított szervek kérésére a közbeszerzési tervét megküldeni.

A jogszabály értelmében kérdezem a képviselő-testületet, hogy tervez e az adott évre közbeszerzést? A közbeszerzési értékhatárokat a költségvetési törvény tartalmazza, ezt is ismertetem. Az értékhatárokat nettóban kell értelmezni.

Szanyi Mária Judit polgármester: A testület nem tervez olyan összegű árubeszerzést, építési beruházást, szolgáltatás megrendelését, amely elérné a közbeszerzési értékhatárokat, erre az önkormányzat pénzügyi helyzete nem alkalmas, így nem tervezünk közbeszerzést, terv készítésére ezzel nem vagyunk kötelezettek.

Zalameggyes Község Önkormányzatának Képviselő-testülete határozathozatal nélkül úgy határozott, hogy 2014. évre nem fogad el közbeszerzési tervet, miután éves költségvetésében nem tervezett olyan beszerzést, beruházást, amely közbeszerzés köteles lenne.
· Tiszteletdíjak emelése
Pallér Edina jegyző: Polgármester asszony jelezte, hogy a tiszteletdíjak emeléséről lenne döntés a mai ülésen, és hogy erről már beszélt korábban a testület, a költségvetés is már az emelt összegekkel lett összeállítva. A képviselők tiszteletdíja bruttó 20 eFt-ra emelkedne, a polgármester tiszteletdíja bruttó 100 eFt-ra emelkedne márciustól. A képviselők tiszteletdíját rendelettel kell szabályozni, a polgármester tiszteletdíja egy határozattal kerül megállapításra.

Görög Imréné képviselő: Igen, beszéltünk már erről.
Zalameggyes Község Önkormányzatának Képviselő-testülete egyhangúlag, 3 igen szavazattal a következő rendeletet alkotja:

2/2014. (II.28.) önkormányzati rendelet:

Zalameggyes Község Önkormányzatának Képviselő-testülete megalkotja 2/2014. (II.28.) önkormányzati rendeletét a helyi önkormányzati képviselők tiszteletdíjáról.

/A rendelet a jegyzőkönyv mellékletét képezi./

Edmüller Róbert alpolgármester: Javaslom a polgármester tiszteletdíjának emelését havi bruttó 100 eFt-ra márciustól.

Szanyi Mária Judit polgármester: A szavazáskor tartózkodom.
Zalameggyes Község Önkormányzatának Képviselő-testülete 2 igen szavazattal, 1 tartózkodással a következő határozatot hozta:




7/2014. (II.20.) számú önkormányzati határozat:

Zalameggyes Község Önkormányzatának Képviselő-testülete Szanyi Mária Judit társadalmi megbízatású polgármester tiszteletdíját 2014. március 1. napjától összegszerűen havi bruttó 100. 000 Forintban állapítja meg.
Felelős: Edmüller Róbert alpolgármester


Pallér Edina jegyző
Szanyi Mária Judit polgármester: Megköszönöm mindenkinek a részvételt.
A polgármester a nyílt ülést berekesztette.

k.m.f.

         Szanyi Mária Judit






Bencze Gyöngyi
                polgármester                                                                       
     
     aljegyző

